laion/Wikipedia-Exotic huggingface dataset:
ז'רמי מקייזה

ז'רמי מקייזה (בצרפתית: Jérémie Makiese; נולד ב-15 ביוני 2000) הוא זמר וכדורגלן בלגי. נציג בלגיה לאירוויזיון 2022 באיטליה. מקייזה נולד באנטוורפן להורים קונגולזים. מקייזה ומשפחתו נדדו בין ערים בבלגיה עד שהתיישבו בעיר אוקלה, שם למד מקייזה לדבר הולנדית וצרפתית. מקייזה, בן למשפחה מוזיקלית (אמו נגנית גונג וזמרת, ואביו זמר), החל להופיע במקהלת הכנסייה בגיל צעיר ולאחר מכן עבר לשיר במסגרת לימודיו בבית הספר, שם לקח חלק בתחרות וניצח. לאחר זכייתו בתוכנית The Voice Belgique מקייזה לקח הפסקה מתואר בגאולוגיה, על מנת להתמקד בקריירות שלו, כדורגל ושירה. בגיל 13 החל לשחק כדורגל בקבוצת בי אקס בריסל מהליגה הרביעית הבלגית. בספטמבר 2021 חתם מקייזה לשנה כשוער בקבוצת אקסלסואר וירטון מהליגה הבלגית השנייה. בשנת 2021 השתתף בתחרות The Voice Belgique כשהמנטורית שלו היא בברלי ג'ו סקוט. הוא זכה בתוכנית במקום הראשון. ב-15 בספטמבר 2021 הודיעה רשות השידור הוולונית בתוכנית הבוקר Le 8/9 שמקייזה ייצג את בלגיה באירוויזיון 2022 עם השיר "Miss You".‏ ב-12 במאי 2022 ביצע מקייזה את "Miss You" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. בלגיה הופיעה כמדינה ה-16, לפני יוון ואחרי אזרבייג'ן. לבסוף דורגה במקום ה-19 עם 64 נקודות. מדיה וקבצים בנושא ז'רמי מקייזה בוויקישיתוף ז'רמי מקייזה, ברשת החברתית פייסבוק ז'רמי מקייזה, ברשת החברתית אינסטגרם ז'רמי מקייזה, במסד הנתונים הקולנועיים IMDb (באנגלית) ז'רמי מקייזה, באתר סאונדקלאוד (באנגלית) ז'רמי מקייזה, באתר Last.fm (באנגלית) ז'רמי מקייזה, באתר AllMusic (באנגלית) ז'רמי מקייזה, באתר MusicBrainz (באנגלית) ז'רמי מקייזה, באתר Discogs (באנגלית) ז'רמי מקייזה, באתר Genius "Belgium reveals the first artist for Eurovision 2022 🇧🇪". Eurovision.tv (באנגלית בריטית). EBU. 2021-09-15. נבדק ב-2021-09-15. "Jérémie Makiese (The Voice) défendra les couleurs de la Belgique à l'Eurovision". RTBF Culture (בצרפתית). RTBF. 2021-09-15. נבדק ב-2021-09-15. Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022 Eurovision.tv, Eurovision 2022: The Grand Final running order, ‏13/05/2022
פפדאם

פפדאם (בהינדי: पापड़; באנגלית: Papadam) הוא לחם שטוח ומתובל העשוי מקמח שעועית או עדשים ונפוץ במדינות תת-היבשת ההודית. לחם הפפדאם מורכב לרוב מקמח שעועית או עדשים, כמון, פלפל שחור, מלח ושמן בוטנים שאותם מערבבים, מייבשים בשמש ומטגנים. הפפדאם נחשב למנה ראשונה ונהוג לצרוך אותו לצד רוטב צ'אטני, בצל קצוץ או פלפל צ'ילי. מדיה וקבצים בנושא פפדאם בוויקישיתוף מתכון להכנת פפדאם, באתר Timesofindia Wayback Machine, web.archive.org, ‏15 במרץ 2007 The Origin and History of the Popular Poppadom, DESIblitz, ‏25 באוקטובר 2019 (באנגלית) Poha Papad | Rice Flakes Papad | Summer Recipes, Udupi Recipes, ‏11 במרץ 2018 (באנגלית) The papadum story, The New Indian Express
הר אלון

הר אלוֹן הוא הר ברכס הכרמל, כחצי קילומטר מערבית לצומת דמון ממנה יוצא כביש 721 ליד עספיא. פסגת ההר מגיעה לגובה של 515 מטר מעל פני הים והיא הפסגה השלישית בגובהה בכרמל לאחר פסגת רום הכרמל שמגיעה לגובה של 546 מטרים מעל פני הים וגבעת ההגנה המגיעה לגובה של 528 מטרים. מפסגת ההר יורד לכיוון צפון מערב נחל כלח ונחל גלים, ולכיוון דרום מערב נחל אלון, ובקעת אלון, בה זורמים מספר נחלים ביניהם: נחל אורן, נחל חיק ומעיין עין אלון. בבקעת אלון נמצאת גם חורבת אלון. פסגת ההר נפגעה קשה באסון הכרמל (2010) ובשרפה בכרמל (1989) וגם בשריפה ב-1998 ועצי אלון רבים על ההר נשרפו. שמו של ההר הוא על שם עץ האלון הצומח עליו. כשני קילומטרים מערבית לפסגת ההר נמצא בית הסוהר דמון וחורבת דמון, מפסגת ההר ישנו נוף אל עבר הכפרים הדרוזיים עספיא ודלית אל-כרמל, וגם הערים והיישובים חיפה, טירת כרמל, בית אורן, יישובי חוף הכרמל, חדרה ותחנת הכוח אורות רבין, ובימים עם ריאות טובה ניתן לראות גם עד נתניה ותל אביב. מן הפסגה ניתן להשקיף גם על הכרמל התיכון ופסגות הכרמל הר שוקף, הר ערקן, רום כרמל, מלון יערות הכרמל ועוד. אחת לכמה שנים יורד בפסגת ההר שלג ואף נערם. אירוע כזה קרה לאחרונה בשנת 2015. בחורף 1992 נערמו כ-25 סנטימטרים של שלג על פסגת ההר. בממוצע יורדים בהר כ-650 מילימטרים של גשם בשנה, ובחורף הטמפרטורות יכולות להגיע ל-5–7 מעלות צלזיוס. הר אלון, באתר טיולי הר אלון באתר עמוד ענן ערך זה הוא קצרמר בנושא הרים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
פופיט

פופיט או פופ איט (מאנגלית: Pop it) הוא צעצוע שזכה לפופולריות רבה בשנת 2021. הצעצוע עשוי מסיליקון ומיוצר בשלל צורות וגדלים, שבכולם שורות צבעוניות של בועות, שניתן להעבירן שוב ושוב מצד אל צד. הוא משווק כמפחית דחק. הצעצוע הוא מעין גרסה רב-פעמית למשחק בפלסטיק בועות. בנוסף לשימוש בו כצעצוע ליחיד, ניתן להשתמש בו כמשחק נים לשני שחקנים. הצעצוע נוצר בשנת 1975 על ידי תיאו ואורה קוסטר, זוג ממציאי צעצועים ומשחקים ישראלי, בעלי המותג "תאורה". אורה קוסטר סיפרה כיצד הציגה לתיאו את צורת המשחק: "ביקשתי מתיאו להרכיב לי מודל עגול מפלסטיק שיכלול שדה של שדיים שיעמדו יפה, ושאפשר יהיה ללחוץ עליהם בקלות מצד לצד. תיאו עשה בדיוק מה שביקשתי, שדיים עם פטמות נפלאות, אבל החומרים אז היו נוקשים והלחיצה לא הייתה נעימה". רק בשנת 2012 נמצא יצרן שהסכים לייצר ולהפיץ את הצעצוע - חברת FoxMind ממונטריאול שבקנדה, שבשליטת הישראלי לשעבר דוד קפון. החברה יצרה וריאציות אחדות של האב טיפוס, והחלה להפיץ גרסה עגולה מסיליקון נעים למגע, ששווקה כווריאציה של נים בשם "אחרון מפסיד" (Last Mouse Lost). בשנת 2014 נוצרה גרסה נוספת, מרובעת, שנמכרה בשם GoBong!. בשנת 2019 יצרה החברה שותפות עם חברת Buffalo Toys, וזו השיגה חוזה הפצה בלעדי עם רשת הקמעונאות האמריקאית טארגט, שבה נמכר הצעצוע בשם "Pop It!" וזכה לפופולריות. היצרנים פרסמו את הצעצוע ברשתות החברתיות, והוא זכה לפופולריות רבה לאחר פרסום סרטון ויראלי ברשת טיקטוק שבו גייטליין, קופה מסוג קפוצ'ין, משחקת בצעצוע. הצעצוע נמכר במאות מיליוני עותקים, מרביתם חיקויים מתוצרת סין ויצרנים נוספים במזרח הרחוק. מדיה וקבצים בנושא פופיט בוויקישיתוף דורון אביגד, ‏הסיפור שמתחיל ב-12 מקלות של ארטיק ונגמר במשחק ישראלי שמשגע את העולם, באתר גלובס, 26 במרץ 2021 שירה מייקין, המתכון לסנסציה עולמית: ממציאים ישראלים, מרבד של שדיים וקוֹפה אחת, באתר TheMarker‏, 15 בספטמבר 2021 דפנה ארד, חלוצי תעשיית המשחקים הישראלית מסכמים 50 שנות חידושים והמצאות, באתר הארץ, 12 באפריל 2015
חצי האי טיימיר

חצי האי טיימיר (ברוסית: Полуостров Таймыр) הוא חצי אי בחבל קרסנויארסק, סיביר, רוסיה, לחופי אוקיינוס הקרח הצפוני, אשר קצהו הצפוני ביותר מהווה את הקצה היבשתי הצפוני ביותר בכל אירואפרסיה. לחופו המערבי של חצי האי ים קארה ולחופו המזרחי ים לאפטב. חצי האי טיימיר מתפרס על גבי 400,000 קילומטרים רבועים והוא מאוכלס בדלילות, בעיקר בננטים, קבוצה אתנית מקומית. בטיימיר תנאי מחיה קשים הנובעים מאקלים הטונדרה ומהעובדה שבמשך רוב חודשי השנה האזור כולו מכוסה קרח. חצי האי טיימיר ממוקם בין מפרץ יניסיי (המהווה את הדלתה של הנהר יניסיי) ממערב ומפרץ קאטנגה במזרח. לפי רישומי טמפרטורות מכף צ'ליוסקין, המהווה את הנקודה הצפונית ביותר בכל אירואפרסיה, הטמפרטורות הממוצעות בחצי האי במעלות צלזיוס לפי חודש הן: ינואר -28.2, פברואר -28.4, מרץ -27, אפריל -20.5, מאי -9.9, יוני -1.3, יולי 1.4, אוגוסט 0.9, ספטמבר -2.6, אוקטובר -11.4, נובמבר -20.7, דצמבר -25.8. מסביב לחצי האי עובר רכס ההרים בירנגה. כמו כן, חצי האי מלא באגמים רחבי ידיים כאשר הגדול שבהם הוא אגם טיימיר בן 4,560 קמ"ר. בתוך טיימיר מגוון מערכות אקולוגיות. במרכז חצי האי ישנם יונקים רבים כגון הרמין, גרגרן, דלק סיבירי ושועל שלג. באזורי החוף מוכר דוב הקוטב. מתוך העופות ישנם אווז, ברווז, קורמורן, שכווי אירופי, אוח השלג ובז. לים, לחופי חצי האי, ישנם דגים כגון חדקן, סלמון סיבירי ואחרים. חצי האי טיימיר מהווה גם בית עבור אייל הצפון, המהווה חלק מרכזי במשק החי שמגודל בידי התושבים הילידים של חצי האי. כבש המושק הוא בעל חיים מוכר באזור. משלחת סובייטית משנות ה-40 של המאה ה-20 גילתה בחצי האי מטבעות מתקופת מיכאיל הראשון, צאר רוסיה במאה ה-17 המוקדמת. במאי 1742 הגיעה משלחת מטעמו של סימאון צ'ליוסקין לקצה הצפוני של חצי האי ועל שמו נקרא המקום. במהלך המאה ה-19 המאוחרת והמאה ה-20 המוקדמת התקיימו מספר משלחות לחצי האי טיימיר אשר נועדו במקור לחקור את אזורי החוף ולמצוא את נתיב הים הצפוני. רוב המשלחות הונהגו בידי גורמים מטעם האיחוד השוודי-נורווגי או האימפריה הרוסית, דוגמת המשלחת של אדוארד פון טול בין 1900 ל-1902. מדיה וקבצים בנושא חצי האי טיימיר בוויקישיתוף חצי האי טיימיר, באתר אנציקלופדיה בריטניקה (באנגלית) הקוטב הרוסי - חצי האי טיימיר, באתר BBC (באנגלית) חצי האי טיימיר, באתר המסע הרוסי הקוטבי (באנגלית) ספי בן יוסף, ישראלים שיצאו למסע בשממה הארקטית, באתר הארץ, 2 בנובמבר 2017
קיווין קלהר

קיווין אודרהאן קלהר (באנגלית: Caoimhín Odhrán Kelleher; נולד ב-23 בנובמבר 1998 בקורק שבאירלנד) הוא כדורגלן אירי המשחק בעמדת השוער בקבוצת ליברפול מהפרמייר ליג ובנבחרת אירלנד. קלהר עבר מריגגמהון ריינג'רס אל מחלקת הנוער של ליברפול מהפרמייר ליג בקיץ 2015. ב-25 בספטמבר 2019 הוא ערך את הופעת הבכורה שלו במועדון, בניצחון 2-0 על מילטון קינס דונס במסגרת הסיבוב הראשון של גביע הפוטבול ליג. ב-1 בדצמבר 2020 הוא ערך את הופעת הבכורה שלו בליגת האלופות, בניצחון 1-0 על אייאקס במסגרת המחזור החמישי בשלב הבתים לעונת 2020/2021. ב-6 בדצמבר ערך את הופעת הבכורה שלו בליגה, בניצחון 4-0 על וולברהמפטון וונדררס במסגרת המחזור ה-11 בליגה לעונת 2020/2021. בסך הכל ערך קלהר בעונה זו שתי הופעות ליגה, והוסיף שתי הופעות בליגת האלופות. ב-27 בפברואר 2022 זכה עם ליברפול בגביע הפוטבול ליג, תוך שהוא משמש כשוער הראשון של הקבוצה לכל אורך הטורניר. במשחק הגמר, בו גברה קבוצתו על צ'לסי, שמר קלהר על שער נקי במשך 120 דקות, בדרך ל0-0 בתום ההארכה, כאשר בדו-קרב הפנדלים כבש את הפנדל ה-11 לזכות קבוצתו בדרך לזכייה בתואר. ב-8 ביוני 2021 ערך קלהר את הופעת הבכורה שלו בנבחרת אירלנד, בתיקו 0-0 נגד נבחרת הונגריה במשחק ידידות. ליברפול מגן הקהילה: 2022 מדיה וקבצים בנושא קיווין קלהר בוויקישיתוף קיווין קלהר, באתר Transfermarkt קיווין קלהר, באתר Soccerway קיווין קלהר, באתר BDFutbol קיווין קלהר, באתר WorldFootball.net קיווין קלהר, באתר National Football Teams קיווין קלהר, באתר FootballDatabase.eu מיכאל יוכין, ‏הימור של תואר: הגיבור הרגוע של קלופ וליברפול, באתר ONE‏, 1 במרץ 2022
סמסונג גלקסי A12

סמסונג גלקסי A12 (באנגלית:Samsung Galaxy A12) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא יורשו של סמסונג גלקסי A11. באוגוסט 2021 השיקה סמסונג מחדש את הטלפון בהודו. ב-9 באוגוסט 2021 הוכרזה גרסה חדשה של הטלפון בשם: "סמסונג גלקסי A12 נאצ'ו". המכשיר הוכרז בנובמבר 2020. המכשיר מצויד במסך בגודל 6.5 אינץ' וברזולוציית 720×1600 פיקסלים, ביחס גובה-רוחב של 20:9. המכשיר מופעל על ידי מעבד בעל שמונה ליבות, כאשר 4 מהן פועלות בתדר עבודה של 2.35 ג'יגה הרץ, וה-4 הנוספות פועלות בתדר עבודה של 1.8 ג'יגה הרץ. למכשיר אחסון פנימי בנפח 64G וזיכרון RAM בנפח 4 ג'יגה בייט. כמו כן, המכשיר מופעל על ידי סוללת ליתיום פולימר, בקיבולת 5000 מיליאמפר-שעה. המכשיר מצויד במערך בעל ארבעה מצלמות אחוריות, ומצלמה אחת קדמית, הכולל: מצלמה ראשית עם חיישן ברזולוציה 48 מגה פיקסל; מצלמה אולטרה בשדה ראייה של 123 מעלות ברזולוציה 8 מגה פיקסל; זוג מצלמות ברזולוציה 2 מגה פיקסל; מצלמה קדמית ברזולוציה 8 מגה פיקסל. המצלמה הראשית מסוגלת להקליט וידאו עד 1080p. המכשיר הושק כשמותקנת עליו - One UI Core 2.5 על פני אנדרואיד 10, ולאחר מכן עודכן ל-3.1 One UI Core יחד עם תיקון האבטחה של מאי 2021, ובאוקטובר 2022 עודכן לאנדרואיד 12. מדיה וקבצים בנושא סמסונג גלקסי A12 בוויקישיתוף אתר האינטרנט הרשמי של סמסונג גלקסי A12 מפרט טכני טלפון סלולרי Samsung Galaxy A12 SM-A125F/DS 64GB 4GB RAM סמסונג - זאפ, באתר Zap Samsung Galaxy A12 - Full phone specifications, m.gsmarena.com SamMobile, Galaxy A12 relaunched in India with a different processor, SamMobile (באנגלית אמריקאית)
קופה אמריקה 1941

אליפות אמריקה הדרומית 1941 (בספרדית: Campeonato Sudamericano de Football 1941) היא המהדורה ה-16 של אליפות אמריקה הדרומית בכדורגל. הטורניר נערך בצ'ילה בין ה-2 בפברואר ל-4 במרץ 1941, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו חמש נבחרות החברות בהתאחדות. ארגנטינה זכתה בטורניר בפעם השישית בתולדותיה. צ'ילה ביקשה לארח את התחרות במטרה לחגוג 400 שנה להקמת העיר סנטיאגו על ידי פדרו דה ואלדיביה. בעקבות כך, במהדורה זו לא הוענק גביע לזוכה. המדינות המשתתפות היו צ'ילה, ארגנטינה, אורוגוואי, אקוודור ומחזיקת הגביע פרו. חברות ה-CONMEBOL ברזיל, בוליביה, פרגוואי וקולומביה פרשו מהתחרות. התחרות כולה נערכה באצטדיון נסיונל בסנטיאגו בן 70,000 המושבים. התחרות נערכה בפברואר-מרץ 1941. 5 שערים ארגנטינה חואן מארבצי 3 שערים ארגנטינה חוסה מנואל מורנו פרו תאודורו פרננדס אורוגוואי עיסמאל ריברו 2 שערים צ'ילה ראול פרז צ'ילה אנריקה סורל מדיה וקבצים בנושא קופה אמריקה 1941 בוויקישיתוף נתונים על קופה אמריקה 1941 קופה אמריקה 1941 בארכיון RSSSF
אנל אחמדהוג'יץ'

אנל אחמדהוג'יץ' (בבוסנית: Anel Ahmedhodžić; נולד ב-26 במרץ 1999 במאלמה שבשוודיה) הוא כדורגלן בוסני-שוודי המשחק בעמדת הבלם בקבוצת שפילד יונייטד ובנבחרת בוסניה והרצגובינה. אחמדהוג'יץ' נולד במאלמה שבשוודיה, וגדל במחלקת הנוער של מאלמה המקומית. ב-15 בינואר 2016 חתם אחמדהוג'יץ' בנוטינגהאם פורסט מהפוטבול ליג צ'מפיונשיפ. ב-30 בדצמבר ערך את הופעתו היחידה במועדון, בהפסד 1–3 לניוקאסל יונייטד במסגרת המחזור ה-24 לעונת 2016/2017. ב-28 בינואר 2019 חתם אחמדהוג'יץ' על חוזה לשלוש עונות במאלמה מליגת העל השוודית, המועדון בו גדל. ב-2 ביוני ערך את הופעת הבכורה שלו במועדון, בניצחון 0–1 על הלסינגבורג במסגרת המחזור ה-12 בליגה לעונת 2019. זו הייתה הופעתו היחידה בעונה זו. בחודש יולי 2019 הושאל להוברו מליגת העל הדנית למשך עונה. ב-15 ביולי ערך את הופעת הבכורה שלו במועדון, בתיקו 1-1 נגד ארהוס ג'ימנסטיק פורנינג במסגרת המחזור הראשון בליגה לעונת 2019/2020. ב-21 ביולי הבקיע את שערו היחיד במועדון, בתיקו 1-1 נגד אסביירג במסגרת המחזור השני בליגה. הוא נקרא בחזרה למאלמה בחודש ינואר 2020, לאחר 19 הופעות ליגה ושער אחד במועדון. בחודש אפריל 2020 האריך אחמדהוג'יץ' את חוזהו במאלמה עד לחודש דצמבר 2023. ב-5 באוגוסט הבקיע את שער הבכורה שלו במועדון, בניצחון 1–4 על הלסינגבורג במסגרת המחזור ה-12 בליגה לעונת 2020. הוא ערך 29 הופעות ליגה והבקיע שני שערים בעונה זו, בה זכתה מאלמה באליפות שוודיה. ב-14 בספטמבר 2021 הוא ערך את הופעת הבכורה שלו בליגת האלופות, בהפסד 0–3 ליובנטוס במסגרת שלב הבתים לעונת 2021/2022. בינואר 2022 הושאל לבורדו מהליגה הצרפתית עד לסיום העונה עם אופציה לרכישה. ב-9 בינואר 2020 ערך אחמדהוג'יץ' את הופעתו היחידה בנבחרת שוודיה, בניצחון 0–1 על נבחרת מולדובה במשחק ידידות. בחודש אוגוסט 2020 הודיע אחמדהוג'יץ' כי הוא מעוניין לייצג בעתיד את נבחרת בוסניה והרצגובינה, וחודש לאחר מכן בקשתו אושרה על-ידי פיפ"א. ב-8 באוקטובר 2020 ערך את הופעת הבכורה שלו בנבחרת בוסניה והרצגובינה, בהפסד לנבחרת צפון אירלנד במסגרת מוקדמות יורו 2020. ארבעה ימים לאחר מכן כבש שער בכורה בתיקו 1-1 נגד נבחרת אוקראינה. מאלמה אליפות שוודיה (1): 2020 מדיה וקבצים בנושא אנל אחמדהוג'יץ' בוויקישיתוף אנל אחמדהוג'יץ', באתר Transfermarkt אנל אחמדהוג'יץ', באתר Soccerway אנל אחמדהוג'יץ', באתר BDFutbol אנל אחמדהוג'יץ', באתר WorldFootball.net אנל אחמדהוג'יץ', באתר National Football Teams אנל אחמדהוג'יץ', באתר FootballDatabase.eu Ahmedhodžić potpisao za bivšeg prvaka Evrope: Biće uzbudljivo, imam dobar osjećaj באתר SC Sport, ‏ 15 בינואר 2016 (בבוסנית) Anel Ahmedhodžić debitovao za nekadašnjeg prvaka Evrope באתר Sport Sport, ‏ 31 בדצמבר 2016 (בבוסנית) Anel Ahmedhodžić novi igrač Malmea, potpisao ugovor do 2022. godine באתר Avaz, ‏ 28 בינואר 2019 (בבוסנית) Officielt: Hobro-svensker tager hjem til Malmö באתר Bold, ‏ 4 בינואר 2020 (בדנית) Anel Ahmedhodžić potpisao novi ugovor sa švedskim velikanom: Ovo je moj dom באתר SC Sport, ‏ 4 באפריל 2020 (בבוסנית)
אבשאר

אבשאר (בהונגרית: Abasár) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם באבשאר מספר התושבים נמצא בירידה. כך, בשנת 1990 היה מספר התושבים 3,167 ובשנת 2021 רק 2,541 תושבים. האזור היה מיושב לסירוגין על פי עדויות ארכאולוגיות כבר מסביבות 2500 לפני הספירה והוזכר לראשונה בכתבים משנת 1261. בשנת 1950 התאחד הכפר עם פאלושוורשמרט ובשנת 2006 התפצלו בחזרה לשני כפרים נפרדים. יהודים חיו באבשאר במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה מדיה וקבצים בנושא אבשאר בוויקישיתוף אתר האינטרנט הרשמי של אבשאר (בהונגרית) נתוני הכפר באתר הלמ"ס ההונגרי תיעוד יהודי אבשאר שנרצחו בשואה מפקדי האוכלוסין של יהודי הונגריה, 1993
ארסן זכריאן

ארסן נוריירוביץ' זכריאן (ברוסית: Арсен Норайрович Захарян, בארמנית: Արսեն Զախարյան; נולד ב-26 במאי 2003 בסמרה שברוסיה) הוא כדורגלן רוסי ממוצא ארמני המשחק בעמדת הקשר בקבוצת ריאל סוסיאדד מלה ליגה ובנבחרת רוסיה. זכריאן גדל במחלקת הנוער של קריליה סובייטוב סמרה ובאקדמיית הכדורגל יורי קונופלב בשנת 2017 הגיע למחלקת הנוער של דינמו מוסקבה מליגת העל הרוסית. ב-1 בנובמבר 2020 ערך את הופעת הבכורה שלו בקבוצה הבוגרת של המועדון, בניצחון 2-1 על טמבוב במסגרת המחזור ה-13 בליגה לעונת 2020/2021. ב-28 בפברואר 2021 הבקיע את שער הבכורה שלו במועדון, בניצחון 2-1 על אחמט גרוזני במסגרת המחזור ה-20 בליגה. בעונתו הראשונה בקבוצה הבוגרת של המועדון ערך זכריאן 13 הופעות ליגה, בהן הבקיע שלושה שערים. בקיץ 2023 חתם בריאל סוסיאדד. זכריאן היה חלק מסגל נבחרת רוסיה עד גיל 21 בטורניר אליפות אירופה עד גיל 21 לשנת 2021, וערך שלוש הופעות בטורניר. ב-11 במאי 2021 הוא נכלל בסגל המורחב של נבחרת רוסיה לטורניר יורו 2020, אך לא נכלל בסגל הסופי לטורניר בשל דלקת שקדים. ב-1 בספטמבר 2021 ערך זכריאן את הופעת הבכורה שלו בנבחרת, בתיקו 0-0 נגד נבחרת קרואטיה במסגרת מוקדמות מונדיאל 2022, והפך לשחקן השדה הצעיר ביותר שעורך הופעה במדי נבחרת רוסיה, כשהוא שובר את שיאו של אלן דזגוייב. מדיה וקבצים בנושא ארסן זכריאן בוויקישיתוף ארסן זכריאן, ברשת החברתית אינסטגרם ארסן זכריאן, ברשת החברתית VK ארסן זכריאן, באתר Transfermarkt ארסן זכריאן, באתר Soccerway ארסן זכריאן, באתר BDFutbol ארסן זכריאן, באתר WorldFootball.net ארסן זכריאן, באתר National Football Teams ארסן זכריאן, באתר FootballDatabase.eu ארסן זכריאן, באתר ESPN Расширенный состав сборной России для подготовки к ЕВРО באתר הרשמי של התאחדות הכדורגל הרוסית, 21 במאי 2021 (ברוסית) Состав сборной России на ЕВРО-2020 באתר הרשמי של התאחדות הכדורגל הרוסית, 2 ביוני 2021 (ברוסית)
תיאו ואורה קוסטר

תיאו ואורה קוסטר היו זוג מפתחי משחקים וצעצועים ישראלים. תיאו קוסטר נולד ב-1929 באמסטרדם. היה חבר לכיתה של אנה פרנק, ובמהלך המלחמה הסתתר הרחק מאמסטרדם אצל בני זוג נוצרים, שהוכרו כחסידי אומות העולם. עבד בבית הדפוס של אביו באמסטרדם, ובשנת 1955 עלה לישראל. אצל חברים בנתניה פגש את אורה, מורה לציור ממושב כפר חיים, ולימים התחתנו. השניים הקימו חברה לפיתוח משחקים וצעצועים בשם "דגמי תאורה" (הלחם של שמותיהם) שבו אורה הגתה את הרעיון ותיאו עסק במימושו. את המשחק הראשון המציאה אורה למען בנה בן החמש, והמשחק נרכש על ידי חברת "דלק" כדי שישמש כמתנה לעובדי החברה. בשנים הראשונות שלאחר מכן עסקו בני הזוג קוסטר בהמצאת מתנות מיוחדות ומוצרי קידום מכירות לחברות ישראליות, בהן ויטה, שופרסל והמועצה לשיווק פרי הדר. סוכן ספרים שהשיג להם חוזים בחו"ל לייצור משחקים שהמציאו הוביל להתמקדותם בפיתוח משחקים. ב-1965 המציאו את "שין שין", מקלוני פלסטיק צבעוניים שניתן לחברם זה לזה בדרכים שונות. המשחק נמכר בישראל לגלידות "שטראוס", ובמדינות נוספות, ובין השאר נמכר לחברת המזון האמריקאית "בורדן" (אנ'), שהתמשה במקלונים כמחזיקי שלגון שנקראו "Elsie Stix", על שם אלסי הפרה, שהייתה סמל מסחרי של החברה. עד 1981 נמכרו בארצות הברית כ-12 מיליארד שלגונים עם מקלונים אלה. בשנת 1975 עתרה חברת "דגמי תאורה" לבג"ץ, בתביעה שעל ייצוא דגמי צעצועים שפיתחה, לשם ייצורם בחו"ל, יינתנו לה תמריצי מס, כמקובל ביחס לייצוא תעשייתי. העתירה נדחתה בנימוק שייצוא זה איננו ייצוא של מוצרים תעשייתיים אלא ייצוא של דגמים שלפיהם מייצרים מוצרים תעשייתיים, ולכן אינו נכלל בפעילות שמזכה בתמריצי מס, אף שגם הוא מכניס מטבע זר למדינה. בני הזוג קוסטר פיתחו משחקים נוספים, בהם כאלה המיוצרים על ידי חברת המשחקים הגרמנית הגדולה "רבנסבורגר". המשחק "נחש מי?" שפיתחו מיוצר על ידי חברת "הסברו" האמריקאית. בשנת 2021 זכה להצלחה גדולה הצעצוע "פופיט", שאותו פיתחו בני הזוג בשנת 1975 ונמכר ב-2012 לחברת FoxMind הקנדית. אורה קוסטר חיברה גם ספרי משחקים רבים. תיאו קוסטר נפטר באפריל 2019 ואורה קוסטר נפטרה ביולי 2021. בניהם, בועז וגדעון, ואשתו של בועז עליזה, ממשיכים את דרכם בחברה המשפחתית, שסל המוצרים שפיתחה כולל 190 משחקים. ב- 2007 יזמו תאו ואורה את הפקת הסרט התיעודי "חברי הכיתה של אנה פרנק" בבימויו של אייל בורס, בו מופיע תאו (אז, מוריס) בתפקיד עצמו ומספר יחד עם עוד חמישה מחברי הכיתה של אנה פרנק על אנה ועל קורותיו כילד יהודי במלחמת העולם השנייה. נינה פוקס, הלכה לעולמה אורה קוסטר, הישראלית שהמציאה את ה"פופיט", באתר ynet, 11 ביולי 2021 לירון סיני, הזוג קוסטר ממציאים את עצמם כל פעם מחדש, באתר ynet, 20 ביוני 2010 שירה מייקין, המתכון לסנסציה עולמית: ממציאים ישראלים, מרבד של שדיים וקוֹפה אחת, באתר TheMarker‏, 15 בספטמבר 2021 דפנה ארד, חלוצי תעשיית המשחקים הישראלית מסכמים 50 שנות חידושים והמצאות, באתר הארץ, 12 באפריל 2015 טלי רוזין, משחק ילדים, חדשות, 27 במרץ 1991 אודותינו, באתר של "תאורה" צביה בן-שלום, שין־שין, על המשמר, 15 במרץ 1974 בג"ץ 210/75 דגמי תאורה בע"מ נגד משרד המסחר והתעשייה, ניתן ב-25 בדצמבר 1975 מידע על אורה קוסטר בקטלוג הספרייה הלאומית; הספרים של אורה קוסטר, באתר "סימניה" משה כהן, ‏חברה לכיתה של אנה פרנק נפטר: "אבא סיפר שלא הופתע שהיא כתבה יומן", באתר מעריב אונליין, 23 באפריל 2019 נינה פוקס, הלכה לעולמה אורה קוסטר, הישראלית שהמציאה את ה"פופיט", באתר ynet, 11 ביולי 2021
גנים לאומיים ימיים בישראל

בישראל, גן לאומי ימי הוא שטח ימי מוגן, שהוכרז כחוק על מנת לשמר אתרי מורשת ונוף, ולעודד פעילויות קיט וספורט ימי שתואמות את ערכי המקום. הרשות הממשלתית האחראית להכרזה, פיתוח ואחזקת הגנים הלאומיים הימיים בישראל היא רשות הטבע והגנים. כיום, אין גנים לאומיים ימיים מוכרזים בישראל, אך ישנם גנים לאומיים ימיים מאושרים, ובהם הגן לאומי ים ג'סר א-זרקא, וכן, גם הצעות שונות לגנים כאלו. בין האתרים הארכאולוגיים המתאימים להכרזתם כגנים לאומיים ימיים נכללים אתרי עתיקות שנבנו ביבשה וששקעו בים, אתרים פרהיסטוריים שהוצפו עם עליית מפלס הים באלפי השנים האחרונות ואתרי ספינות טרופות (אנ') ומטענן. בין ההצעות לגנים לאומיים ימיים בישראל נמנות: גן לאומי ים ג'סר א-זרקא – גן לאומי ימי מאושר גן לאומי ים פלמחים – גן לאומי ימי בתכנון מתקדם גן לאומי ים קיסריה – מוצע גן לאומי ים מכמורת – מוצע גן לאומי ים אשקלון – מוצע גן לאומי ים אפולוניה – מוצע גן לאומי ים תל דור – מוצע שמורות טבע ימיות בישראל איים בישראל גנים לאומיים ימיים, באתר רשות הטבע והגנים מפה, באתר רשות הטבע והגנים גן לאומי ים פלמחים, באתר iNature גן לאומי ימי בהתהוות – קיסריה מהים, באתר רשות הבטע והגנים זיו ריינשטיין‏, גן לאומי ראשון בישראל יוקם מתחת למים, באתר וואלה, 19 ביוני 2020 אילנה קוריאל, לראשונה בישראל: גן לאומי מתחת למים, באתר ynet, 21 במרץ 2021 גן לאומי ים קיסריה, באתר החצי הכחול גן לאומי ים מכמורת, באתר iNature
קיין קריצ'לו

קיין סינקלייר קריצ'לו (באנגלית: Kane Sinclair Crichlow; נולד ב-21 באוגוסט 2000 בוורוויק שבברמודה) הוא כדורגלן ברמודי המשחק בעמדת הקשר בקבוצת ווטפורד מהפרמייר ליג ובנבחרת ברמודה. קריצ'לו נולד בברמודה, ובשנת 2011 עזב את המדינה והצטרף למחלקת הנוער של קורנייה מספרד. בשנת 2018 הצטרף למחלקת הנוער של וימבלדון. ב-14 במאי 2019 חתם קריצ'לו בווטפורד. ב-22 בספטמבר 2020 הוא ערך את הופעת הבכורה שלו במועדון, כשעלה כמחליף בהפסד 3-1 לניופורט קאונטי במסגרת הסיבוב השלישי של גביע הפוטבול ליג. ב-25 במרץ 2021 ערך קריצ'לו את הופעת הבכורה שלו בנבחרת ברמודה, בהפסד 5-1 לנבחרת קנדה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת. קיין קריצ'לו, באתר Transfermarkt קיין קריצ'לו, באתר Soccerway קיין קריצ'לו, באתר National Football Teams קיין קריצ'לו, באתר FootballDatabase.eu BAA youngsters impress in Spain באתר Royal Gazette, ‏ 24 בדצמבר 2012 (באנגלית) Tino nets hat-trick for U-18s in warm-up for competitive return באתר הרשמי של וימבלדון, 8 בפברואר 2018 (באנגלית) Watford Under 23s have signed Kane Crichlow באתר Watford Observer, ‏ 14 במאי 2019 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קיין קריצ'לו".
סילוני הטילים

סילוני הטילים (באנגלית: Rocket Jets) היה מתקן בפארק השעשועים דיסנילנד באתר הנופש דיסנילנד בקליפורניה. המתקן היה דור שלישי של מתקן קרוסלה המורכב מטילים התלויים מזרועות מתכתיות והמסתובבים סביב ציר מרכזי במיקום זה. המתקן נפתח בשנת 1967 בעת בניית "ארץ המחר" החדשה, ונסגר בשנת 1997 לפני השיפוץ של ארץ המחר שנערך בשנת 1998. כיום המתקן עדיין מצוי באותו מקום, כאובזרבטרון - פסל הנע כל רבע שעה צלילי מוזיקה. מתקן דומה - האסטרו אורביטר נבנה בכניסה לארץ המחר, בהתבסס על מתקן המצוי בדיסנילנד פריז. באובזרבטרון הוחלפו הטילים שהיו במתקן במעין צלחות לוויין, וטיל הסאטורן V שהיה במרכז המתקן הוחלף בקרן לייזר. הטילים נמכרו באי ביי בשנת 2005. בשל תקלות טכניות האובזרבטרון אינו פועל מרבית הזמן (מאחר שהמנוע המקורי נועד לעבוד מספר רב של פעמים בשעה ולא רק ארבע פעמים, ולשאת משקלים שונים). פתיחה: 2 ביולי 1967 סגירה: 6 בינואר 1997 מתכנן: WED מיזמים תמת המתקן: טיל סאטורן V מתקן קודם במיקום זה: סילוני אסטרו (1956-1966) מתקנים מאוחרים במיקום זה: אסטרו אורביטר (מתקן במיקום אחר בעל אופי זהה) אובזרבטרון (מתקן במיקום זה המהווה אלמנט עיצובי בלבד) סוג המתקן: קרוסלה תלויה